Държавен вестник, бр. 22, 2016 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  22
ПОСТАНОВЛЕНИЕ № 55 
ОТ 17 МАРТ 2016 Г.
за изменение и допълнение на Устройствения 
правилник на Министерството на финансите, 
приет с Постановление № 249 на Министер-
ския съвет от 2009 г. (обн., ДВ, бр. 85 от 
2009 г.; изм. и доп., бр. 102 от 2009 г., бр. 30, 
46, 64 и 79 от 2010 г., бр. 2, 34, 48 и 97 от 
2011 г., бр. 6, 22, 58 и 90 от 2012 г., бр. 56, 
74, 77 и 88 от 2013 г., бр. 58, 63, 72 и 100 от 
2014 г. и бр. 7, 19, 37, 64 и 100 от 2015 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 19:
1. В т. 6 думите „Държавен дълг и финан-
сови пазари“ се заменят с „Държавен дълг“.
2. Създава се т. 20:
„20. дирекция „Регулация на финансовите 
пазари“;“.
§ 2. В чл. 25:
1. В основния текст думите „и финансови 
пазари“ се заличават.
2. Точка 13 се отменя. 
3. В т. 16 след думата „страната“ се поставя 
точка и запетая и текстът докрая се заличава.
4. Точка 17 се изменя така:
„17. подпомага министъра при осъществя-
ването на правомощията му по прилагането 
на Регламент (ЕС) № 236/2012 по отноше-
ние на държавните ценни книжа и суапите 
за кредитно неизпълнение върху държавни 
ценни книжа.“
§ 3. В раздел VI се създава чл. 36а:
„Чл. 36а. Дирекция „Регулация на финан-
совите пазари“:
1. подпомага министъра при формирането, 
осъществяването и координирането на нацио-
налната политика в областта на финансовите 
услуги и финансовите пазари;
2. изготвя и обобщава проучвания и ана-
лизи на правото на Европейския съюз и на 
практиките на други държави – членки на 
Европейския съюз, в областта на финансовите 
услуги и финансовите пазари;
3. изготвя и съгласува проекти на нор-
мативни актове и документите към тях за 
внасяне в Министерския съвет в областта на 
финансовите услуги и финансовите пазари, 
включително във връзка с усъвършенстване и 
осигуряване на съответствието на българско-
то законодателство с правото на Европейския 
съюз в тази област;
4. изготвя, съгласува и предлага за одо-
брение от Съвета по европейските въпроси 
към Министерския съвет на проекти на 
рамкови позиции по въпросите, които се 
разглеждат от Съвета на Европейския съюз 
и неговите подготвителни органи, както и в 
процеса на вземане на решения по чл. 290 
и 291 от Договора за функционирането на 
Европейския съюз;
5. изготвя и обобщава становища и по-
зиции в областта на финансовите услуги и 
финансовите пазари, като ги съгласува с ком-
петентните национални органи, във връзка 
с участието на българските представители 
в работни формати на Европейския съюз, в 
т.ч. в Съвета на Европейския съюз по иконо-
мически и финансови въпроси (ЕКОФИН), 
Икономическия и финансов комитет и Ко-
митета по финансовите услуги;
6. участва в преговорния процес в рамките 
на работни формати към институциите на 
Европейския съюз във връзка със създаването 
и прилагането на правото на Европейския 
съюз в областта на финансовите услуги и 
финансовите пазари, в т.ч. Работна група 
„Финансови услуги“ към Съвета на Европей-
ския съюз, Комитет по финансови услуги и 
работни групи към Европейската комисия;
7. координира дейността на Работна група 
№ 26 „Финансови услуги“ към Съвета по ев-
ропейски въпроси към Министерския съвет;
8. изпълнява функциите на секретари-
ат на Консултативния съвет по финансова 
стабилност, като координира дейността му 
и съдейства за изпълнение на текущите му 
задачи;
9. осъществява активно сътрудничество 
и извършва консултации с националните 
органи, които имат компетенции в област­
та на финансовите услуги и финансовите 
пазари, с цел подпомагане на министъра на 
финансите при формулиране и координира-
не на държавната политика в областта на 
финансовите услуги и финансовите пазари;
10. предоставя официални становища по 
запитвания на Европейската комисия относно 
правилното транспониране и прилагане на 
правото на ЕС в областта на финансовите ус-
луги и финансовите пазари и изготвя позиции 
и документи във връзка с досъдебната фаза 
при процедура по чл. 258 – 260 от Договора 
за функционирането на Европейския съюз;
11. извършва нотификация на национални 
нормативни актове, въвеждащи изискванията 
на директиви на Европейския съюз, в елек-
тронната система на Европейската комисия 
за нотификация на национални изпълнителни 
мерки в областта на финансовите услуги;